# Den Europæiske Unions C 120A/6. a

| | ISSN 1977-0871 |
| --- | --- |
| Den Europæiske Unions
  Tidende | C 120A |
| | |
| Dansk udgave | Meddelelser og oplysninger | 61. årgang6. april 2018 |

ISSN 1977-0871

Den Europæiske Unions

Tidende

C 120A

Dansk udgave

Meddelelser og oplysninger

61. årgang6. april 2018

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2018/C 120 A/01 | Generaldirektoratet for Menneskelige Ressourcer og Sikkerhed søger en direktør (lønklasse AD 14) til Direktoratet for Sikkerhed (GD HR.DS) i Bruxelles (jf. personalevedtægtens artikel 29, stk. 2) — COM/2018/10379 | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2018/C 120 A/01

Generaldirektoratet for Menneskelige Ressourcer og Sikkerhed søger en direktør (lønklasse AD 14) til Direktoratet for Sikkerhed (GD HR.DS) i Bruxelles (jf. personalevedtægtens artikel 29, stk. 2) — COM/2018/10379

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 6.4.2018 | DA | Den Europæiske Unions Tidende | CA 120/1 |
| --- | --- | --- | --- |

6.4.2018

DA

Den Europæiske Unions Tidende

CA 120/1

---

Generaldirektoratet for Menneskelige Ressourcer og Sikkerhed søger en direktør (lønklasse AD 14) til Direktoratet for Sikkerhed (GD HR.DS) i Bruxelles

(jf. personalevedtægtens artikel 29, stk. 2)

COM/2018/10379

(2018/C 120 A/01)

Hvem er vi?

Kommissionens Direktorat for Sikkerhed hører under Generaldirektoratet for Menneskelige Ressourcer og Sikkerhed og er ansvarligt for Kommissionens interne sikkerhedspolitik. Formålet med denne politik er at sikre en passende beskyttelse af mennesker, værdier og oplysninger mod eventuelle sikrings- og sikkerhedsrisici på alle aktivitetsområder. Sikkerhedspolitikken er med til at gøre det muligt for Kommissionen at gennemføre sit mandat og leve op til sine institutionelle og retlige forpligtelser, inkl. forpligtelsen til at værne personalet. Den indgår også i beredskabsplanen. I de kommende år vil ambitionen på dette område være at fastholde og forbedre arbejdsmiljøet, samtidig med at der sker en styrkelse af den konkrete beskyttelse mod nye trusler i en periode med knappe ressourcer.

Som svar på den hurtige globalisering og sikkerhedstruslernes tiltagende kompleksitet indfører Kommissionen en bred vifte af øgede sikkerhedsforanstaltninger for at kunne garantere en effektiv beskyttelse af personer, oplysninger og værdier i de kommende år.

Der er tale om en seniorstilling, hvor arbejdsopgaverne består i at håndtere de kommende udfordringer, i højere grad at tydeliggøre og styrke Kommissionens sikkerhedspolitik og at sikre en effektiv gennemførelse.

Hvad kan vi tilbyde?

Kommissionen søger en direktør til Direktoratet for Sikkerhed.

Direktøren er ansvarlig for sikkerhed og sikring og beskyttelse af personale, ejendom, aktiviteter og oplysninger på alle Kommissionens tjenestesteder. Direktøren skal forvalte og stå i spidsen for udvikling, gennemførelse og evaluering af Kommissionens sikkerhedspolitik, varetage den konkrete reaktion på nye former for trusler, sikre synergivirkninger og etablere et effektivt samarbejde med de øvrige EU-institutioner og nationale sikkerhedstjenester.

Sikkerhedsdirektøren har et personale på ca. 200 ansatte, som er fordelt på 4 kontorer i Bruxelles og Luxembourg, og som varetager en lang række opgaver på sikkerhedsområdet lige fra fysisk beskyttelse af Kommissionens bygninger, f.eks. forvaltning af kontrakten om Kommissionens sikkerhedsvagttjeneste i Bruxelles, til udvikling og kontrol af overholdelsen af sikkerhedsstandarderne for IT og kommunikationsoplysninger, livvagter, cyberforsvar, kontraspionage og terrorbekæmpelse. I spørgsmål vedrørende sikkerhed understøttes direktøren af den ledende sikkerhedsrådgiver.

Herudover står direktoratet for beskyttelse af Kommissionens medlemmer og betydningsfulde gæster, det er ansvarligt for et døgnberedskab, det tilbyder sikkerhedsrådgivning i IT og teknik samt sikkerhedsundervisning for alle dele af Kommissionen, og endelig har det en efterforskningstjeneste. Det arbejder tæt sammen med eksterne sikkerhedstjenester i de øvrige EU-institutioner, i medlemsstaterne og i internationale organisationer i forbindelse med varetagelsen af disse opgaver.

Direktøren er ansvarlig for det årlige budget på ca. 11 mio. EUR til sikkerhedsaktiviteter og 35 mio. EUR til vagttjenesten i Bruxelles. Sikkerhedsdirektoratet forvalter ca. 20 rammekontrakter og 300 specifikke kontrakter med private virksomheder, og det iværksætter i gennemsnit 10 store offentlige udbud om året.

Direktøren for Sikkerhedsdirektoratet skal af effektivitetshensyn være i stand til at etablere og opretholde gode forbindelser til andre sikkerhedstjenester på nationalt og internationalt niveau samt til andre sikkerhedsagenturer og kunne arbejde tæt sammen med dem, herunder være i stand til at formidle viden om sikkerhedsspørgsmål og sikre de højeste sikkerhedsstandarder. Der er således tale om en betydelig forvaltnings- og ledelsesopgave på seniorniveau.

Hvem søger vi?

Vi søger en dynamisk person med fremragende evner på sit område, der opfylder følgende udvælgelseskriterier, idet personen skal:

| — | kunne fremvise solide resultater fra de pågældende sikkerhedsområder, helst på internationalt niveau, og dokumenteret erfaring med forvaltnings- og ledelsesopgaver på dette område på seniorniveau |
| --- | --- |

—

kunne fremvise solide resultater fra de pågældende sikkerhedsområder, helst på internationalt niveau, og dokumenteret erfaring med forvaltnings- og ledelsesopgaver på dette område på seniorniveau

| — | have forståelse for den overordnede sikkerhedsbaggrund og spørgsmål vedrørende sikkerhed samt kendskab til, hvad der kræves i gennemførelsessammenhæng |
| --- | --- |

—

have forståelse for den overordnede sikkerhedsbaggrund og spørgsmål vedrørende sikkerhed samt kendskab til, hvad der kræves i gennemførelsessammenhæng

| — | have indgående kendskab til lovgivningsarbejdet og de politiske aspekter med betydning for sikkerheden og have ledelseserfaring på dette område |
| --- | --- |

—

have indgående kendskab til lovgivningsarbejdet og de politiske aspekter med betydning for sikkerheden og have ledelseserfaring på dette område

| — | have et godt kendskab til EU-institutionerne, deres funktionsmåde og indbyrdes forhold samt til EU-politikker og internationale aktiviteter med betydning for direktoratets arbejde |
| --- | --- |

—

have et godt kendskab til EU-institutionerne, deres funktionsmåde og indbyrdes forhold samt til EU-politikker og internationale aktiviteter med betydning for direktoratets arbejde

| — | være i stand til at etablere og opretholde effektive og autoritative forbindelser og et velfungerende samarbejde inden for sikkerhed med EU-institutionerne, internationale, nationale og lokale myndigheder samt internationale organisationer på et passende og tilpas højt niveau |
| --- | --- |

—

være i stand til at etablere og opretholde effektive og autoritative forbindelser og et velfungerende samarbejde inden for sikkerhed med EU-institutionerne, internationale, nationale og lokale myndigheder samt internationale organisationer på et passende og tilpas højt niveau

| — | have erfaring med budget-, finans- og personaleadministration fra en national, europæisk og/eller international sammenhæng |
| --- | --- |

—

have erfaring med budget-, finans- og personaleadministration fra en national, europæisk og/eller international sammenhæng

| — | formå at udstikke en klar strategisk vision for direktoratets rolle og fremtid |
| --- | --- |

—

formå at udstikke en klar strategisk vision for direktoratets rolle og fremtid

| — | kunne lede og motivere en stor multikulturel og flersproget EU-medarbejderstab |
| --- | --- |

—

kunne lede og motivere en stor multikulturel og flersproget EU-medarbejderstab

| — | være en fremragende kommunikator, både på skrift og i tale, være i stand til at indgå i en effektiv og overbevisende interaktion med offentligheden og interne og eksterne aktører. |
| --- | --- |

—

være en fremragende kommunikator, både på skrift og i tale, være i stand til at indgå i en effektiv og overbevisende interaktion med offentligheden og interne og eksterne aktører.

For at kunne komme i betragtning skal ansøgeren være eller uden problemer kunne blive sikkerhedsgodkendt (TOP SECRET) af den nationale sikkerhedsmyndighed i sit hjemland (en persons sikkerhedsgodkendelse er en administrativ afgørelse, der træffes, efter at den pågældende persons kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende kan sikkerhedsgodkendes til klassificerede oplysninger på et bestemt niveau. Bemærk at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger).

Udnævnelsen til stillingen vil først få virkning, når den udvalgte kandidat har en gyldig sikkerhedsgodkendelse.

Ansøgerne skal (udvælgelseskriterier)

For at komme i betragtning ved udvælgelsen skal ansøgerne opfylde følgende formelle kriterier ved ansøgningsfristens udløb:

Nationalitet: Som ansøger skal man være statsborger i en af Den Europæiske Unions medlemsstater.

Universitetsuddannelse eller eksamensbevis: Ansøgerne skal:

| i) | enten have en uddannelse på universitetsniveau, der er afsluttet med et eksamensbevis, og som er normeret til mindst 4 år, eller |
| --- | --- |

i)

enten have en uddannelse på universitetsniveau, der er afsluttet med et eksamensbevis, og som er normeret til mindst 4 år, eller

| ii) | en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse). |
| --- | --- |

ii)

en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse).

Erhvervserfaring: Ansøgerne skal have mindst 15 års erhvervserfaring efter endt uddannelse på et niveau, som ovennævnte kvalifikationer giver adgang til.

Ledelseserfaring: Mindst 5 år af denne erhvervserfaring skal være opnået som leder på seniorniveau (1) og have direkte tilknytning til det for denne stilling relevante arbejdsområde.

Sprog: Der kræves et indgående kendskab til et af de officielle sprog i Den Europæiske Union (2) og et tilfredsstillende kendskab til et andet af disse sprog. Udvælgelsespanelerne vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af samtalen kan således finde sted på dette andet sprog.

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a) (3).

Uafhængighed og erklæring om interesser

Ansøgerne skal inden ansættelsen bekræfte, at de er villige til at afgive en erklæring om, at de forpligter sig til at optræde uafhængigt og i almenhedens interesse, og en erklæring om ikke at have interesser, der kan påvirke deres uafhængighed.

Udnævnelse og ansættelsesvilkår

Europa-Kommissionen udvælger og udnævner direktøren i henhold til gældende udvælgelses- og ansættelsesprocedurer (se også Compilation Document on Senior Officials Policy (4)). Som led i udvælgelsesproceduren skal ansøgere, der indkaldes til en samtale med Kommissionens Rådgivende Udvalg for Udnævnelser, inden samtalen deltage i et assessmentcenter under ledelse af eksterne ansættelseskonsulenter.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (5).

Løn- og ansættelsesvilkår fastsættes i overensstemmelse med personalevedtægtens bestemmelser for De Europæiske Fællesskabers tjenestemænd i lønklasse AD 14. Der gøres opmærksom på, at alle nyansatte skal gennemgå en 9-måneders prøvetid i henhold til personalevedtægten.

Direktøren har tjenestested i Bruxelles.

Lige muligheder

Europa-Kommissionen fører en aktiv ligestillingspolitik (navnlig hvad angår køn), med det formål at øge andelen af kvinder i ledelsesstillinger yderligere, og opfordrer især kvinder til at ansøge.

Ansøgningsprocedure

Ansøgerne opfordres til, inden de indsender ansøgningen, nøje at kontrollere, om de opfylder alle udvælgelseskriterierne (»Ansøgerne skal«), især hvad angår kravene om eksamensbevis og erhvervserfaring og sprogfærdigheder. Hvis et af kriterierne ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på hjemmesiden:

https://ec.europa.eu/dgs/human-resources/seniormanagementvacancies/

og følge anvisningerne for de forskellige trin i proceduren.

Ansøgerne skal have en gyldig e-mailadresse. Den benyttes til at identificere ansøgningen og til al kontakt undervejs i udvælgelsesforløbet. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en motiveret ansøgning online (maks. 8 000 skrifttegn).

Når onlineansøgningen er færdiggjort, modtager ansøgeren en e-mail, der bekræfter, at ansøgningen er blevet registreret. E-mailen indeholder desuden et ansøgningsnummer, som vil være referencenummer i alle spørgsmål vedrørende ansøgningen. Hvis ansøgeren ikke modtager nogen e-mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens forløb online. Med hensyn til ansøgningens status kontaktes ansøgerne direkte af Europa-Kommissionen.

Hvis der ønskes yderligere oplysninger og/eller der opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu.

Ansøgningsfrist

Ansøgningsfristen er den 7. maj 2018, kl. 12.00 Bruxellestid, hvorefter det ikke længere vil være muligt at søge online.

Ansøgerne har selv ansvaret for, at den elektroniske ansøgning indsendes inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Det er ikke muligt at søge efter fristens udløb. Ansøgninger, som indkommer efter fristens udløb, godtages ikke.

Vigtige oplysninger til ansøgerne

Ansøgerne gøres opmærksom på, at ansættelsesudvalgets arbejde er fortroligt. Det er forbudt for ansøgere og andre, der optræder på deres vegne, at henvende sig direkte eller indirekte til medlemmerne af et ansættelsesudvalg.

Beskyttelse af personoplysninger

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (6).

---

(1)  Ansøgerne skal som minimum for de 5 år, hvor erhvervserfaringen som leder på højt niveau er opnået, anføre følgende i deres CV: 1) lederstillingernes titel og ledelsesfunktion, 2) antallet af underordnede, 3) størrelsen af de forvaltede budgetter, og 4) antallet af overordnede og underordnede ledelsesniveauer samt antallet af kolleger på samme niveau.

(2)  http://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1408533709461&from=DA.

(3)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA.

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(5)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(6)  EFT L 8 af 12.1.2001, s. 1.

---